# אבי תקווה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבי תקווה, כדורגלן ישראלי בינלאומי, המשחק כקשר, אחיו הצעיר של כדורגלן העבר שלום תקווה.

תקווה התחיל את הקריירה שלו במחלקת הנוער של מכבי נתניה, איתה זכה ב-3 אליפויות נוער. לאחר מכן שיחק גם במדי הקבוצה הבוגרת של המועדון אך שותף רק בשישה משחקים, ומשסירב המועדון לשחררו נכנס להסגר קטין.

עם סיום תקופת ההסגר שיחק עונה אחת במדי הפועל כפר סבא. בעונה שלאחר מכן חזר לנתניה, ששיחקה בליגה הארצית (הליגה השנייה דאז). לאחר עונה בנתניה שיחק עונה אחת בבני יהודה. בסיום עונה זו עבר לשחק באירופה, בקבוצה השוויצרית גראסהופרס ציריך. בגארסהופרס שיחק מעונת 1997/1998 עד לעונת 1999/2000.

בעונת 2000/2001 שיחק בהפועל תל אביב, אך בסיומה של העונה המאכזבת מבחינתו חזר לשווייץ ושיחק שתי עונות במדי יאנג בויז ברן. לקראת עונת 2003/2004 חזר לארץ וחתם במדי מכבי פתח תקווה, בשורותיה זכה בגביע הטוטו באותה עונה. הוא המשיך בקבוצה גם בעונת 2004/2005 אך שוחרר לקראת סיום העונה, ב-9 באפריל. אז עבר לשחק תחת הנהגתו של אלי גוטמן בפראלמיני הקפריסאית.

בעונת 2005/06 חתם תקווה בהפועל כפר סבא, שהייתה מועמדת ודאית לירידה מליגת העל לליגה הלאומית, אך תחת הנחייתו של המאמן אלי אוחנה, הצליחה הקבוצה לחולל מהפך ולהנצל מירידה. יכולתו הטובה של תקווה, שתרמה למהפך, לא נעלמה מעיניהם של סקאוטרים ומאמנים. במהלך העונה קיבל הצעות מקבוצות בכירות בשווייץ, כמו פ.צ. ציריך ולוזאן, כמו גם מקבוצות מהליגה השוויצרית השנייה. ב-16 במאי 2006 פורסם כי הוא חתם בקבוצת לוגאנו מהליגה השנייה בשווייץ. אולם כשעסקת לוגאנו כבר הייתה סגורה, ותקווה שוחרר מהפועל כפר סבא, הוא החליט במהלך מפתיע לוותר על החוזה עם לוגאנו ובמקומה סיכם לעונה אחת עם קבוצת הכח עמידר רמת גן, עולה חדשה לליגת העל.

לתקווה 12 הופעות בנבחרת ישראל, בהן כבש שער אחד.

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99_%D7%AA%D7%A7%D7%95%D7%95%D7%94.html

קטגוריות: כדורגלנים ישראלים | כדורגלנים ישראלים באירופה | כדורגלני מכבי נתניה | כדורגלני הפועל כפר סבא | כדורגלני בני יהודה תל אביב | כדורגלני הפועל תל אביב | כדורגלני מכבי פתח תקווה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש